b4ac608c06508879ef182b5c061ccbc5
 Τι είναι η μέθοδος AMIS; 
ostoun.gr
2021.10

Το χαρακτηριστικό είναι η **πολύ μικρή τομή δέρματος**, **6-8 εκατοστά,** σε σύγκριση με τα 15-20 εκατοστά της κλασικής μεθόδου. Φυσικά, κάτω από την πολύ μικρή τομή που βλέπει ο ασθενής, κρύβεται η μεγάλη σημασία της νέας μεθόδου. Δεν υπάρχει καμία διατομή ή αποκόλληση μυών. Η προσπέλαση στην άρθρωση του ισχίου γίνεται με σεβασμό στην ανατομία. Δεν κόβουμε και δεν αποκολλούμε μυς, όπως με τις παλαιότερες τεχνικές.


Αυτή η **ατραυματική** προσπέλαση σημαίνει:


* **ταχύτερη επούλωση** των ιστών,
* **ταχύτερη κινητοποίηση** του ασθενούς,
* μικρότερη σε διάρκεια νοσηλεία,
* μικρότερες ανάγκες σε μετάγγιση αίματος,
* μικρότερες πιθανότητες φλεγμονής και
* γενικότερα πολύ μικρότερα ποσοστά επιπλοκών.


 


Η μέθοδος αυτή ξεκίνησε πριν 10 περίπου χρόνια στη Γαλλία. Σήμερα, έχει επεκταθεί σε πολλά κέντρα της Ευρώπης. Μέχρι το 2011 είχαν πραγματοποιηθεί ήδη 50.000 επεμβάσεις με τη νέα αυτή τεχνική. Σήμερα η επέμβαση γίνεται με επιτυχία και στην Ελλάδα μετά από κατάλληλη εκπαίδευσή μας στο εξωτερικό.


Πρακτικά η μέθοδος AMIS στηρίζεται σε μια, πολύ γνωστή από το 1960, πρόσθια προσπέλαση στην άρθρωση του ισχίου. Η εξέλιξη έγκειται στο ότι με τη βοήθεια κατάλληλων σύγχρονων εργαλείων αποφεύγονται μεγάλου μήκους τομές. Έτσι μπορούμε να εργαστούμε δια μίας πολύ μικρής τομής **6-8 εκατοστών**.



6ab9ead8d52eddc5d7e5c74c1798dc5d
 Προσπέλαση με τη μέθοδο AMIS 
ostoun.gr
2021.10

Mε τη μέθοδο **AMIS**, εκμεταλλευόμαστε τη φυσιολογική οδό προς την άρθρωση ανάμεσα στους μυς και τους ιστούς. Δεν αποκολλούμε ή κόβουμε μυς και δεν προκαλούμε αιμορραγικές εστίες. Έτσι,  μειώνουμε πολύ τα μετεγχειρητικά ποσοστά πόνου του ασθενούς.


Με τις κλασικές μεθόδους αρθροπλαστικής του ισχίου, ο ασθενής απαγορεύεται να κάνει κάμψη του ισχίου περισσότερο από 60-70 μοίρες τις πρώτες 6 εβδομάδες, συνεπώς δεν μπορεί να καθήσει σε βαθειά καθίσματα, ούτε να μπει και να βγει εύκολα από αυτοκίνητο, ενώ χρειάζεται πολύ προσοχή στην τουαλέτα. Αντίθετα, με τη νέα **μέθοδο AMIS** μπορεί να κινήσει ελεύθερα την άρθρωση, χωρίς περιορισμούς.


 


![](https://i0.wp.com/www.ostoun.gr/wp-content/uploads/2019/02/AMIS-plane.png?resize=387%2C311&ssl=1)![](https://i0.wp.com/www.ostoun.gr/wp-content/uploads/2019/02/AMIS-plane.png?resize=387%2C311&ssl=1)


 


### **Πλεονεκτήματα AMIS**


**Τα πλεονεκτήματα** της μεθόδου AMIS είναι:


* **μικρότερη τομή δέρματος** (6-8εκ, σε σχέση με τα 15-20εκ της κλασικής μεθόδου),
* **μικρότερη ή καθόλου ανάγκη** μετάγγισης αίματος,
* **βραχύτερος χρόνος** νοσηλείας (1-2 ημέρες),
* **σημαντικά μικρότερος** μετεγχειρητικός πόνος,
* **ταχύτατη κινητοποίηση** (από την πρώτη κιόλας μέρα, 1-2 ώρες μετά την επέμβαση),
* **ελάχιστη βλάβη** στους ιστούς,
* **ελεύθερη κίνηση** στο ισχίο, χωρίς κίνδυνο μετεγχειρητικού εξαρθρήματος.


 



72aae025366852a261b9251694ad4375
Μακροπρόθεσμα αποτελέσματα AMIS 
ostoun.gr
2021.10

Η μέθοδος AMIS εμφανίζει ασύγκριτα καλύτερο αποτέλεσμα από τις κλασικές αρθροπλαστικές ισχίου, τόσο στα βραχυπρόθεσμα, όσο και στα μακροπρόθεσμα στάδια. Η γρήγορη και ανώδυνη κινητοποίηση ικανοποιεί τον ασθενή, αλλά σε απώτερα στάδια η ομαλή λειτουργία μυών και τενόντων είναι αυτή που διαφοροποιεί τη νέα τεχνική από τις παλαιότερες.


### **Υπάρχουν αντενδείξεις για τη μέθοδο AMIS;**


Η αυξανόμενη εμπειρία από τη χρήση της μεθόδου δείχνει ότι δεν υπάρχουν απόλυτες αντενδείξεις. Οπωσδήποτε όμως θα πρέπει κανείς να είναι πολύ προσεκτικός στις ακόλουθες περιπτώσεις:


* σε ασθενείς με **προηγηθείσες επεμβάσεις ισχίου,**
* σε **αναθεώρηση** αρθροπλαστικής ισχίου, στην αντικατάσταση μιας ήδη υπάρχουσας αρθροπλαστικής,
* σε **παχύσαρκα** άτομα,
* σε άτομα με **δυσπλασία** του ισχίου.


 


